**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL LAZDIJŲ RAJONO SAVIVALDYBĖS TARYBOS 2014 M. GRUODŽIO 17 D. SPRENDIMO NR. 5TS-1401 „DĖL VIEŠOSIOS ĮSTAIGOS LAZDIJŲ SOCIALINIŲ PASLAUGŲ CENTRO TEIKIAMŲ ATLYGINTINŲ PASLAUGŲ KAINŲ IR TARIFŲ NUSTATYMO“ PAKEITIMO**

2018 m. gruodžio 10 d. Nr. 34-1543

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu ir 18 straipsnio 1 dalimi, Lietuvos Respublikos viešųjų įstaigų įstatymo 10 straipsnio 1 dalies 3 punktu ir 8 dalimi bei Atstovavimo Lazdijų rajono savivaldybei viešosiose įstaigose taisyklių, patvirtintų Lazdijų rajono savivaldybės tarybos 2013 m. lapkričio 26 d. sprendimu Nr. [5TS-911](http://www.infolex.lt/lazdijai/Default.aspx?Id=3&DocId=29799) „Dėl Atstovavimo Lazdijų rajono savivaldybei viešosiose įstaigose taisyklių patvirtinimo“, 5 ir 6 punktais bei atsižvelgdama į viešosios įstaigos Lazdijų socialinių paslaugų centro 2018-11-30 raštą Nr. SPCS-325 „Dėl transporto paslaugos kainos patvirtinimo“, Lazdijų rajono savivaldybės taryba nusprendžia:

1. Pakeisti Lazdijų rajono savivaldybės tarybos 2014 m. gruodžio 17 d. sprendimą Nr. [5TS-1401](http://www.infolex.lt/lazdijai/Default.aspx?Id=3&DocId=34169) „Dėl viešosios įstaigos Lazdijų socialinių paslaugų centro teikiamų atlygintinų paslaugų kainų ir tarifų nustatymo“ ir jo priedą „Viešosios įstaigos Lazdijų socialinių paslaugų centro teikiamų atlygintinų paslaugų kainos ir tarifai (be pridėtinės vertės mokesčio)“ papildyti 2.5 papunkčiu:

„2.5. Lengvojo automobilio „Ford Galaxy“, kurio valstybinis Nr. KOM293, – 0,50 Eur už 1 km išvykoms tik Lietuvos Respublikos teritorijoje (mokestis už transporto priemonės nuomos paslaugas vienam asmeniui apskaičiuojamas nuvažiuotus kilometrus padalinus iš vykusių asmenų skaičiaus).“

2. Nustatyti, kad šis sprendimas įsigalioja 2019 m. sausio 1 dieną.

Savivaldybės meras

Parengė

Svajūnas Ramanauskas

2018-12-05

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS TARYBOS 2014 M. GRUODŽIO 17 D. SPRENDIMO NR. 5TS-1401 „DĖL VIEŠOSIOS ĮSTAIGOS LAZDIJŲ SOCIALINIŲ PASLAUGŲ CENTRO TEIKIAMŲ ATLYGINTINŲ PASLAUGŲ KAINŲ IR TARIFŲ NUSTATYMO“ PAKEITIMO“ PROJEKTO**

**AIŠKINAMASIS RAŠTAS**

2018 m. gruodžio 5 d.

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2014 m. gruodžio 17 d. sprendimo Nr. [5TS-1401](http://10.103.1.4:49201/aktai/Default.aspx?Id=3&DocId=34169) „Dėl viešosios įstaigos Lazdijų socialinių paslaugų centro teikiamų atlygintinų paslaugų kainų ir tarifų nustatymo“ pakeitimo“ projektas parengtas vadovaujantis Vietos savivaldos įstatymo 16 straipsnio 2 dalies 37 punktu ir 18 straipsnio 1 dalimi, Viešųjų įstaigų įstatymo 10 straipsnio 1 dalies 3 punktu ir 8 dalimi, Atstovavimo Lazdijų rajono savivaldybei viešosiose įstaigose taisyklių 5 ir 6 punktais bei atsižvelgiant į VšĮ Lazdijų socialinių paslaugų centro 2018-11-30 raštą Nr. SPCS-325 „Dėl transporto paslaugos kainos patvirtinimo“.

Šio projekto tikslas – pakeisti Lazdijų rajono savivaldybės tarybos 2014 m. gruodžio 17 d. sprendimo Nr. [5TS-1401](http://10.103.1.4:49201/aktai/Default.aspx?Id=3&DocId=34169) „Dėl viešosios įstaigos Lazdijų socialinių paslaugų centro teikiamų atlygintinų paslaugų kainų ir tarifų nustatymo“ priedą „Viešosios įstaigos Lazdijų socialinių paslaugų centro teikiamų atlygintinų paslaugų kainos ir tarifai (be pridėtinės vertės mokesčio)“ ir papildyti jį 2.5 papunkčiu „2.5. Lengvojo automobilio „Ford Galaxy“, kurio valstybinis Nr. KOM293, – 0,50 Eur už 1 km išvykoms tik Lietuvos Respublikos teritorijoje (mokestis už transporto priemonės nuomos paslaugas vienam asmeniui apskaičiuojamas nuvažiuotus kilometrus padalinus iš vykusių asmenų skaičiaus)“ bei nustatyti, kad sprendimas įsigalioja 2019 m. sausio 1 dieną. VšĮ Lazdijų socialinių paslaugų centro automobilio „Ford Galaxy“ – nuomos su vairuotoju asmenims vežti – tarifas nuo 0,50 Eur už 1 km nustatomas atsižvelgiant į ekonomiškai pagrįstą VšĮ Lazdijų socialinių paslaugų centro paslaugos – transporto priemonės su vairuotoju nuomos savikainą (paslaugą teikiančios VšĮ Lazdijų socialinių paslaugų centro praėjusių finansinių metų materialines ir joms prilygintas sąnaudas (ilgalaikio materialiojo turto nusidėvėjimo ir nematerialiojo turto amortizacijos, komunalinių paslaugų, ryšio, remonto ir panašiai) ir darbuotojų darbo sąnaudas (darbo užmokesčio ir socialinio draudimo įmokų).

VšĮ Lazdijų socialinių paslaugų centro teisinis statusas – viešoji įstaiga. Lazdijų rajono savivaldybė yra šios viešosios įstaigos dalininkė (savininkė), o Lazdijų rajono savivaldybės, kaip įstaigos dalininkės (savininkės) teises ir pareigas įgyvendinanti institucija – Lazdijų rajono savivaldybės taryba. Kadangi Lazdijų rajono savivaldybė yra VšĮ Lazdijų socialinių paslaugų centro savininkė, Lazdijų rajono savivaldybės tarybos raštiški sprendimai prilyginami visuotinio dalininkų susirinkimo sprendimams.

VšĮ Lazdijų socialinių paslaugų centro tikslai: didinti Lazdijų rajono savivaldybės bendruomenės narių galimybę gyventi žmogaus orumą nežeminančiomis sąlygomis ir teikti socialines paslaugas įvairioms socialiai pažeidžiamų asmenų grupėms; integruoti žmones su negalia į visuomenę; teikti socialinę ir psichologinę paramą ir sudaryti sąlygas, padedančias centro klientams jaustis pilnaverčiais ir savarankiškais.

Įgyvendinus Lazdijų rajono savivaldybės tarybos sprendimą, bus padengtos VšĮ Lazdijų socialinių paslaugų centro teikiamos atlygintinos paslaugos – transporto priemonės –automobilio „Ford Galaxy“ – nuomos su vairuotoju sąnaudos, atsižvelgiant į ekonomiškai pagrįstą VšĮ Lazdijų socialinių paslaugų centro paslaugos – transporto priemonės su vairuotoju nuomos savikainą.

Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų pateikta nebuvo.

Parengtas sprendimo projektas neprieštarauja galiojantiems teisės aktams.

Sprendimo projektą parengė Lazdijų rajono savivaldybės administracijos Ekonomikos skyriaus vyr. specialistas Svajūnas Ramanauskas.

Ekonomikos skyriaus vyr. specialistas Svajūnas Ramanauskas